CELEX: 62021CN0390
Language: et
Date: 2021-06-25 00:00:00
Title: Kohtuasi C-390/21: Eelotsusetaotlus, mille on esitanud Landgericht Köln (Saksamaa) 25. juunil 2021 – ADPA European Independent Automotive Data Publishers Association Belgia õiguse alusel asutatud rahvusvaheline mittetulundusühing ja Gesamtverband Autoteile-Handel e.V. versus Automobiles PEUGEOT SA ja PSA Automobiles SA

13.9.2021   
            
            
               ET
            
            
               Euroopa Liidu Teataja
            
            
               C 368/7
            
         
      Eelotsusetaotlus, mille on esitanud Landgericht Köln (Saksamaa) 25. juunil 2021 – ADPA European Independent Automotive Data Publishers Association Belgia õiguse alusel asutatud rahvusvaheline mittetulundusühing ja Gesamtverband Autoteile-Handel e.V. versus Automobiles PEUGEOT SA ja PSA Automobiles SA
      (Kohtuasi C-390/21)
      (2021/C 368/05)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Köln
      
         Põhikohtuasja pooled
      
      
         Hagejad: ADPA European Independent Automotive Data Publishers Association Belgia õiguse alusel asutatud rahvusvaheline mittetulundusühing, Gesamtverband Autoteile-Handel e.V.
      
         Kostjad: Automobiles PEUGEOT SA, PSA Automobiles SA
      
         Eelotsuse küsimused
      
      
                  1.
               
               
                  Kas määruse (EL) 2018/858 (1) XIV peatüki sätted (artikkel 61 jj, sealhulgas X lisa) on kohaldatavad ka selliste sõidukimudelite suhtes, millele on esimest korda antud esimene tüübikinnitus enne 1. septembrit 2020 määruse (EÜ) nr 715/2007 (2) alusel?
                  Juhul kui vastus sellele küsimusele on eitav:
                  Kas kõnealuste vanemate sõidukimudelite puhul on endiselt kohaldatav määruse (EÜ) nr 715/2007 III peatükk ja tasu kindlaksmääramise suhtes eelkõige määruse (EÜ) nr 715/2007 artikkel 7?
               
            
                  2.
               
               
                  Kas mõiste „teabe kättesaadavus“, mille peavad tootjad tagama määruse (EL) 2018/858 artikli 61 lõike 1 kohaselt, hõlmab tehnilise teabe kirjastajatele, keda on nimetatud määruse (EL) 2018/858 artikli 3 punktis 45, antud õigust kasutada kõnealust teavet, et täita oma ülesandeid, mis on seotud nende äritegevusega järelturu tarneahelas, või on sellise kasutusõiguse puhul nõutav kasutus- ja taasavaldamise litsentsi puudutav eraldi kokkulepe, mis ei kuulu seoses tasuga, mida tootja selle eest nõuab, määruse (EL) 2018/858 artikli 63 kohaldamisalasse?
                  Juhul kui vastus esimesele eelotsuse küsimusele on eitav ja määruse (EÜ) nr 715/2007 III peatükk on vanemate sõidukimudelite suhtes kohaldatav:
                  Kas mõiste „teabe kättesaadavus“, mille peavad tootjad tagama määruse (EÜ) nr 715/2007 artikli 6 lõike 1 kohaselt, hõlmab tehnilise teabe kirjastajatele, keda on nimetatud määruse (EÜ) nr 715/2007 artikli 3 punktis 15, antud õigust kasutada kõnealust teavet, et täita oma ülesandeid, mis on seotud nende äritegevusega järelturu tarneahelas, või on sellise kasutusõiguse puhul vajalik kasutus- ja taasavaldamise litsentsi puudutav eraldi kokkulepe, mis ei kuulu tootja nõutava tasu osas määruse (EL) 715/2007 artikli 7 kohaldamisalasse?
               
            
                  3.
               
               
                  Kas mõistet „mõistlik ja proportsionaalne tasu“ määruse (EL) 2018/858 artikli 63 lõike 1 esimese lause esimese osa tähenduses tuleb tõlgendada nii, et tootja peab kõiki sõltumatuid ettevõtjaid, keda on nimetatud määruse (EL) 2018/858 artikli 3 punktis 45, tasu kindlaksmääramisel olenemata nende äritegevusest võrdselt kohtlema?
                  Juhul kui vastus esimesele eelotsuse küsimusele on eitav ja määruse (EÜ) nr 715/2007 III peatükk on vanemate sõidukimudelite suhtes kohaldatav:
                  Kas mõistet „mõistlik ja proportsionaalne tasu“ määruse (EÜ) nr 715/2007 artikli 7 lõike 1 esimese lause esimese poole tähenduses tuleb tõlgendada nii, et tootja peab kõiki sõltumatuid ettevõtjaid, keda on nimetatud määruse (EÜ) nr 715/2007 artikli 3 punktis 15, tasu kindlaksmääramisel olenemata nende äritegevusest võrdselt kohtlema?
                  Juhul kui vastus kolmandale eelotsuse küsimusele on eitav:
               
            
                  4.
               
               
                  Kas mõistet „mõistlik ja proportsionaalne tasu“ määruse (EL) 2018/858 artikli 63 lõike 1 esimese lause esimese osa tähenduses tuleb tõlgendada nii, et tasu võib põhimõtteliselt katta üksnes tootja kulud?
                  Juhul kui vastus esimesele eelotsuse küsimusele on eitav ja määruse (EÜ) nr 715/2007 III peatükk on vanemate sõidukimudelite suhtes kohaldatav:
                  Kas mõistet „mõistlik ja proportsionaalne tasu“ määruse (EÜ) nr 715/2007 artikli 7 lõike 1 esimese lause esimese poole tähenduses, tuleb tõlgendada nii, et tasu võib põhimõtteliselt katta üksnes tootja kulud?
               
            
         (1)  Euroopa Parlamendi ja nõukogu 30. mai 2018. aasta määrus (EL) 2018/858 mootorsõidukite ja mootorsõidukite haagiste ning nende jaoks ette nähtud süsteemide, osade ja eraldi seadmestike tüübikinnituse ja turujärelevalve kohta, ning millega muudetakse määruseid (EÜ) nr 715/2007 ja (EÜ) nr 595/2009 ning tunnistatakse kehtetuks direktiiv 2007/46/EÜ (ELT 2018, L 151, lk 1).
      
         (2)  Euroopa Parlamendi ja nõukogu 20. juuni 2007. aasta määrus (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT 2007, L 171, lk 1).